สวัสดีค่ะ คือวันนี้วันที่18พ.ย หนูเป็นประจำเดือนแล้วหนูปวดท้องมากเลยอ่ะค่ะ แล้วตอนประมาณ10โมงเศษๆหนูได้กินยาแก้ปวดท้องประจำเดือนเม็ดสีเหลืองๆรูปวงรีที่เคยให้มาไป โดยที่ไม่ได้กินข้าวเช้ามา และยังไม่ได้กินข้าวเที่ยง คือไม่มีอาหารในท้องหนูเลยอ่ะค่ะ แล้วพอเที่ยงหนูมากินข้าวไปประมาณ2คำ หนูมีอาการความดันโลหิตต่ำอ่ะค่ะ อาการมันเป็นแบบ เวียนหัว คลื่นไส้ มือชา ตัวซีด หิวน้ำ เหงื่อออกเยอะมาก ตาพร่ามองไม่ค่อยเห็นอ่ะค่ะ หนูเคยปวดท้องประจำเดือนแบบเดียวกันแต่ความดันก็ไม่ต่ำอ่ะค่ะ แล้วมารอบนี้ความดันต่ำ อยากทราบว่ามันจะเป็นอันตรายรึเปล่าคะ
สวัสดีค่ะ กิ่ง 'งงงงงงงงงงงงงงงงงงอาการปวดประจำเดือนนั้นเกิดได้เป็นปกติในช่วง 1-2 วันแรก โดยอาการที่บ่งบอกว่าอาจจะผิดปกติคือการที่ปวดมากขึ้นเรื่อยๆในแต่ละเดือน หรือปวดมากจนทำกิจวัตรประจำวันไม่ได้อาการปวดประจำเดือนมากขึ้นเรื่อยๆ อาจเกิดจาก-มีเนื้องอกมดลูก-เยื่อบุโพรงมดลูกเจริญขึ้นผิดที่-ซีสต์(ถุงน้ำ)ที่รังไข่ โดยเฉพาะช็อกโกแลตซีสต์ ซึ่งเกิดจากเซลล์เยื่อบุมดลูกเจริญผิดที่ไปที่รังไข่และก่อตัวเป็นถุงน้ำ-มดลูกอักเสบ หรืออุ้งเชิงกรานอักเสบหากปวดมากขึ้นเรื่อยๆในทุกรอบเดือน น่าจะมีความผิดปกติ ควรพบสูตินรีแพทย์เพื่อตรวจเพิ่มเติม การรักษาคือรักษาตามสาเหตุ ควรไปในช่วงที่ไม่มีประจำเดือนเพื่อจะได้ตรวจภายในได้ถ้าจำเป็นค่ะการดูแลตัวเองเบื้องต้น รับประทานยาแก้ปวดในกลุ่มต้านการอักเสบที่ไม่ใช่สเตียรอยด์ได้ พักผ่อน งดการทำงานหนักระหว่างมีประจำเดือน